Erling Christophersen

Erling Christophersen (1898–1994) var en norsk botaniker, geograf og diplomat, kjent som leder for Tristan da Cunha-ekspedisjonen i 1937-38.
Liv og virke
Etter examen artium 1916 tok han befalsskole og studerte litt ved Universitetet i Oslo, før han gikk til Yale University i Connecticut og mottok en Ph.D. i 1924 for avhandlingen om surheten i Sylene. Han fortsatte som forsker og ble i 1924 med på Tanager-ekspedisjonen til Nihoa og Neckerøya i Hawaii, i regi av United States Fish and Wildlife Service.  

Han var professor i botanikk ved University of Hawaii 1929-32, før han returnerte hjem og blant annet ledet Botanisk museum i Oslo 1933-47. Etter turen i 1937 til Tristan da Cunha fikk han flere planter oppkalt etter seg, som Lophurella christopherseni.  

Christophersen var kulturattaché ved ambassaden i Washington 1947–51 og kulturråd der 1962–64. Etter han forlot universitetet i opprettet han i 1947 den amerikanske sommerskolen. For Utenriksdepartementet var han direktør for Kontoret for kulturelt samkvem med utlandet 1951–61 og 1965–68.

Han var en av ildsjelene bak Senter for Teknologi og Menneskelige Verdier som ble etablert ved Nobelinstituttet i 1989,
en ide han først lanserte ved et møte i Det Norske Videnskaps-Akademi 1948.

Hans far var generalkonsulen Mads Wiel Christophersen (1871–1955), hans farfar var trelastmagnaten Christian Christophersen. Morfaren var høyesterettsadvokaten Christian Homann Schweigaard.

 Premier og verv 
 Norsk Botanisk Forening formann 1941-45, første redaktør for forenings tidsskrift Blyttia
 Det Norske Videnskaps-Akademi, innvalgt 1944
 St. Olavs Orden, ridder av 1. klasse 1961
 Æreslegionen ridder,
 Kroneordenen (Belgia), kommandør
 Royal Geographic Society og American Geographical Society, medlem
 Norge-Amerika Foreningen æresmedlem 1978
 Fridtjof Nansen-Stiftelsen på Polhøgda, styreformann 1958-72

 Utgivelser 







 Referanser 

Kategori:Norske botanikere
Kategori:Norske geografer
Kategori:Medlemmer av Det Norske Videnskaps-Akademi
Kategori:Professorer ved Universitetet i Oslo
Kategori:Norske botanikkprofessorer
Kategori:Norske diplomater
Kategori:Riddere av 1. klasse av St. Olavs Orden
Kategori:Æreslegionen
Kategori:Kroneordenen (Belgia)
Kategori:Personer fra Oslo